stanford-oval/wikipedia huggingface dataset:
קת'לין ויין
פוליטיקה > בחירות 2018

הליברלים בראשות וויין עמדו במסע הבחירות של מחוז פרובינציאל 2018, שהשתרכו הרחק מאחורי השמרנים הפרוגרסיבים, בראשותו של חבר מועצת העיר לשעבר טורונטו, דאג פורד. בתחילת אפריל פרסם CBC את הניתוח של הסקרים המצטברים, אשר הראו כי פורד והשמרנים הפרוגרסיבים מובילים על שאר המפלגות עם 42.1% תמיכה, לעומת 27.2% בקרב הליברלים, 23.4% ב-NDP ו-5.7% עבור הירוקים. לדברי וויין, הבוחרים היו צריכים לבחור בין קיצוצים כלכליים נרחבים, שלטענתה, השמרנים הפרוגרסיבים היו עושים אם יזכו בבחירות, ובין השקעה בתוכניות חברתיות שונות שהבטיחו הליברלים. במרץ 2018 הציגו הליברלים תקציב טרום בחירות בבית המחוקקים המחוזי, שהבטיח להקצות מיליארדי דולרים בהוצאות חדשות עבור טיפול בילדים בחינם וטיפול שיניים מורחב, שיחליף את התקציב המאוחד הקודם של הממשלה שהיה בגירעון של 6.7 מיליארד דולר, ואמור להימשך עד 2024-2025.
ב-2 ביוני, חמישה ימים לפני הבחירות, וויין הודתה כי הליברלים לא ינצחו בבחירות, אך היא האיצה את הבוחרים להצביע למועמדים הליברלים בבחירות כדי להבטיח מיעוט קולות עבור המפלגות PC ו-NDP. עם זאת, מפלגות אלו קיבלו את רוב הקולות, בעוד שהליברלים איבדו כמעט חצי מהקולות שקיבלו ב-2013, וייצוגם צומצם ל-7 מושבים בלבד. זו הייתה התוצאה הגרועה ביותר שלהם מאז הקונפדרציה של קנדה. הם אף נחלו כישלונות במחוזות שונים, ולכן וויין הודיעה על התפטרותה מתפקיד מנהיגת המפלגה הליברלית בליל הבחירות. ב-29 ביוני 2018, פרשה וויין רשמית מתפקידה כראש המחוז, ובמקומה מונה דאג פורד.
באוקטובר 2020 הודיעה וויין כי לאחר התייעצות עם בני משפחתה החליטה שלא להתמודד בבחירות 2022 על מושב בפרלמנט. "במועד הבחירות אהיה בת 69", אמרה, "והגיע הזמן להעביר את הלפיד לאנשים חדשים". היא הודיעה שתמשיך לכהן עד מועד הבחירות.
הקשר עם ישראל

כמושלת מחוז אונטריו בקנדה, קתלין וויין הגיעה לביקור בישראל במאי 2016. בין המשלחת שכללה כ-130 נציגים היו נציגי חברות ומוסדות מחקר מאונטריו, שמעוניינים בשיתופי פעולה עם חברות ישראליות בתחומי הטכנולוגיה, האקדמיה והעסקים. אחת ממטרות הביקור היא לאזן מעט את מאזן הסחר בין ישראל וקנדה שנוטה בבירור לטובת ישראל. היצוא מכאן לשם עומד על כ-1.2 מיליארד דולר בשנה מול חצי מיליארד דולר בלבד בכיוון ההפוך.
שאיולאסלופלווה

| --- | --- |
סמל שאיולאסלופלווהסמל שאיולאסלופלווה
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מישקולץ
 שטח:  6.62 קמ"ר
 אוכלוסייה:  ‏
  ‑ בעיירה:  436 (1 בינואר 2024)
 קואורדינטות:  48°10′53″N 20°40′24″E﻿ / ﻿48.181511111111°N 20.673330555556°E﻿ / 48.181511111111; 20.673330555556 
 אזור זמן:  UTC +1
 http://www.sajolaszlofalva.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שאיולאסלופלווה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שאיולאסלופלווה  he tabBackground:;tabBorder:#aaa;defaultTab:0;
 
שאיולאסלופלווה (בהונגרית: Sajólászlófalva) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית שאיולאסלופלווה קטנה משמעותית מ-487 תושבים בשנת 1990 עד 418 תושבים בשנת 2021 (ירידה של כ-15%).
בשאיולאסלופלווה חיו מעט יהודים.
| שנה | כמות יהודים | כלל האוכלוסייה |
| --- | --- | --- |
| 1840 | 8 |  |
| 1880 | 11 | 357 |
| 1910 | 2 |  |
| 1920 | 2 |  |
| 1930 | 2 |  |
| 1941 | 4 | 509 |
שבעת עמודי החכמה

| --- | --- |

 מידע כללי
 מאת:  לורנס איש ערב 
 איורים:  אריק קנינגטון, אדוארד וודסוורת', פול נאש, קוזמו קלארק, אוגוסטוס ג'ון, בלייר יוז-סטנטון, גרטרוד הרמס 
 שפת המקור:  אנגלית 
 סוגה:  אוטוביוגרפיה 
 מקום התרחשות:  חצי האי ערב 
 הוצאה
 מקום הוצאה:  הממלכה המאוחדת 
 תאריך הוצאה:  1922 
 
שבעת עמודי החכמה (באנגלית: Seven Pillars of Wisdom) הוא יומן מסע אוטוביוגרפי של החייל הבריטי לורנס איש ערב, אשר נכתב כאשר שימש כקצין קישור במהלך המרד הערבי שפרץ כנגד האימפריה העות'מאנית במהלך 1916 עד 1918.
צ'ארלס הילס כינה את שבעת העמודים "סיפורת תחת מעטה של אוטוביוגרפיה", תוך ציון הגרסה האישית במיוחד של לורנס אודות האירועים המתוארים בספר.
לורנס איש ערב בירושלים בתצלום מאת לואל תומאס, 28 בפברואר 1918
שאיוואמוש

| --- | --- |
סמל שאיוואמושסמל שאיוואמוש

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מישקולץ
 שטח:  31.22 קמ"ר
 גובה:  118 מטרים
 אוכלוסייה:  ‏
  ‑ בכפר:  1,996 (1 בינואר 2024)
 קואורדינטות:  48°10′54″N 20°49′54″E﻿ / ﻿48.181569444444°N 20.831638888889°E﻿ / 48.181569444444; 20.831638888889 
 אזור זמן:  UTC +1
 http://www.sajovamos.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שאיוואמוש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שאיוואמוש  he tabBackground:;tabBorder:#aaa;defaultTab:0;
 
שאיוואמוש (בהונגרית: Sajóvámos) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית שאיוואמוש קטנה משמעותית מ-2,303 תושבים בשנת 2004 עד 2,032 תושבים בשנת 2018 (ירידה של כ-11%).
יהודי שאיוואמוש

בשאיוואמוש חיו מעט יהודים. תושבים יהודים מהכפר שנרצחו בשואה מונצחים בלוח זיכרון בהייצ'בה שבמישקולץ.
| שנה | כמות יהודים | כלל האוכלוסייה |
| --- | --- | --- |
| 1840 | 21 |  |
| 1880 | 47 | 1,559 |
| 1910 | 47 |  |
| 1920 | 58 |  |
| 1930 | 34 |  |
| 1941 | 41 | 1,913 |
שאיובאבון

שאיובאבון (בהונגרית: Sajóbábony) היא עיירה במחוז בורשוד-אבאוי-זמפלן שבצפון מזרח הונגריה. אוכלוסיית שאיובאבון קטנה משמעותית מ-3,291 תושבים בשנת 1990 עד 2,625 תושבים בשנת 2018 (ירידה של 666 תושבים).
יהודי שאיובאבון

בשאיובאבון חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בהייצ'בה שבמישקולץ.
| שנה | כמות יהודים | כלל האוכלוסייה |
| --- | --- | --- |
| 1840 | 7 |  |
| 1880 | 9 | 698 |
| 1910 | 19 |  |
| 1920 | 16 |  |
| 1930 | 5 |  |
| 1941 | 9 | 863 |
שאהד 285

שהאד 285 (באנגלית: HESA Shahed 285), הוא מסוק קרב לתקיפה וסיור מתקדם, חד-מושבי, חד מנועי, בעל רוטור דו-להבי, מתוצרת HESA האיראנית.
עיצוב ופיתוח

ה-שהאד 285 מבוסס על השאהד 278 שמבוסס על מערכות ההנעה, התמסורת והרוטור של מסוקי ה-בל 206. תכנון המסוק נעשה על ידי משמרות המהפכה האסלאמית, ובשנת 2009 המריא לראשונה. בהשוואה ל-בל OH-58 קיואה האמריקאי ששומר על שלדת המטוס של ה-בל 206, ה-שאהד 285 הוא חד-מושבי עם גוף צר יותר, אך שומר על מבני הזנב וכוח הכוח/רוטור, ומיועד לשימוש צבאי. למרות שתוכנן על ידי משמרות המהפכה, מסוק זה מתוכנן להיות מיוצר על ידי HESA.
שאהד 285 מגיע בשתי גרסאות. AH-85A שהיא גרסה יבשתית ו-AH-85C שהיא ימית.
AH-85A חמוש ב-14 2.75 אינץ' (70 מילימטרים) רקטות ומקלע קל PKMT על צריח מסתובב או על מתקן סטטי, או מקלע כבד NSV בגונדולה תת-גוף (הגרסה האחרונה). הוא משתמש גם במצלמת EO/IR בחלק העליון שלו.
במקום המקלע, ל-AH-85C יש מכ"ם חיפוש ומעקב על הסנטר כדי למצוא ולעקוב אחר ספינות אויב. הטווח שלו מוערך בין 30–40 קילומטרים (19–25 מיל) . הוא משתמש בשני קאוסר או בשמונה טילים נגד ספינות Sadid-1 . כדי לירות טילים אלה, AH-85C מסתמך על צג רב-פונקציונלי בתא הטייס שלו.
הערות שוליים

↑  "HESA Shahed [Jet Ranger 206]". GlobalSecurity.org (באנגלית אמריקאית). 2019-07-08. ארכיון מ-2022-05-19. נבדק ב-2022-05-19.
↑  "HESA שאהד 285 / AH-85 (Witness)". Military Factory (באנגלית אמריקאית). 2017-11-18. ארכיון מ-2022-05-19. נבדק ב-2022-05-19.
↑  شاهد285 شمشير بُرنده سپاه+عکس [Witness 285 Swordsman Winning Photo Corps]. Mashreq News (בפרסית). 2011-04-27. ארכיון מ-2022-05-19. נבדק ב-2022-05-19.
רחוב בזל

| --- | --- |
רחוב בזל, מבט מרחוב סוקולוב לכיוון מזרח
רחוב בזל, מבט מרחוב סוקולוב לכיוון מזרח
 מידע כללי
 על שם:  הקונגרס הציוני הראשון, בבזל
 מיקום
 עיר:  תל אביב-יפו
 רובע:  3
 שכונה:  הצפון הישן
 קואורדינטות:  32°05′24″N 34°46′45″E﻿ / ﻿32.089972222222°N 34.779222222222°E﻿ / 32.089972222222; 34.779222222222
  מפת מיקום  מפה מפורטת   מפת מיקום  מפה דינמית   (למפת תל אביב מוגדלת) רחוב בזל(למפת תל אביב רגילה) רחוב בזל(למפת גוש דן רגילה) רחוב בזל(למפת גוש דן מוגדלת) רחוב בזל  he רחוב בזלhe רחוב בזלמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;  he tabBackground:;tabBorder:#aaa;defaultTab:0;
 
רחוב בזל הוא רחוב רוחבי בצפון הישן של תל אביב. הוא מוביל מרחוב דיזנגוף לרחוב אבן גבירול ואורכו 650 מטר. הוא קרוי על שם העיר בזל (שווייץ) בה נערך הקונגרס הציוני הראשון – "קונגרס בזל". אזכור לאירוע זה נמצא בכניסה לחניון בזל מתחת ל"כיכר בוני העיר" ברחוב.
גאוגרפיה

במרכז הרחוב נמצא מתחם מסחרי-ציבורי המכונה "מתחם בזל". במתחם זה נמצאת "כיכר בוני העיר" וסביבה מספר מבנים, בהם תחנת מגן דוד אדום, בית רופאים, מגדל המגורים "מרום בזל" ושלט הנצחה לבונים-קבלנים שנטלו חלק בהקמת תל אביב. בעבר שכנו במתחם, נוסף על תחנת מגן דוד אדום, תחנת כיבוי האש המרכזית של תל אביב ומגרש חנייה למשאיות זבל. מגרש החנייה פונה ותחנת מכבי האש הועברה לקצהו הצפוני של רחוב אבן גבירול. המתחם התפתח ובצדדיו הדרומי (רחוב בזל) והמזרחי (רחוב אשתורי הפרחי) נפתחו בתי קפה ומאפיות, מסעדות וחנויות ייחודיות. בתי הקפה הרבים וחנויות העיצוב שבמתחם הקנו לו עם השנים תדמית כמעוז ה"יאפיות" וה"צפוניות" של תל אביב.
ברחוב דיזנגוף, סמוך למפגשו עם רחוב בזל, שכנה תחנת משטרת לב תל אביב. מרחב ירקון של המשטרה עבר משם לרחוב ראול ולנברג בצפון תל אביב ואילו מרחב יפתח נמצא כיום ברח' שלמה סמוך לגבול יפו. במקום תחנת המשטרה נבנה במקום חניון. בצידו האחר, בסמוך למפגשו של הרחוב עם רחוב אבן גבירול, נמצאת שגרירות מצרים.
היסטוריה

הרחוב תוכנן בשנות ה-30 ונבנה בעיקר בשנות ה-40 וה-50 של המאה ה-20. מיקומו נקבע כבר בתוכנית גדס המקורית מ-1927 כאחד מרחובות הרוחב של צפון העיר. התוכנית למתחם מסחרי וציבורי במקום קיימת כבר בתיקון התוכנית מ-1938 (ראו מפה). התוכנית ייעדה את כל המבנן שבין הרחובות בזל, אשתורי הפרחי, השל"ה ואלקלעי להיות מתחם ציבורי ומסחרי בדומה למתחם הבימה אלא עם מוסדות ציבור אחרים.
עיריית תל אביב הציבה שתי לוחיות זיכרון ברחוב בזל:
בזל 33 - לוחית זיכרון למפעל ליצור חומרי לחימה של האצ"ל ולאיש האצ"ל שמחה עוזר שנהרג שם בפיצוץ חומר נפץ ב-2/9/47.
כיכר בוני העיר - לוחית זיכרון של ההגנה על מקום אימונים וסליק שהיו בתחנת כיבוי האש שהייתה במקום זה.
היסטוריה > שוק בזל

בשנת 1938 הוקם במרכז הרחוב "שוק בזל" שהיה מבנה שוק מקורה עד לסגירתו בשנת 1986 והריסתו לאחר מכן והקמתם של מרכז מסחרי ומגדלי מגורים בשטחו (כיום: "כיכר בוני העיר", מגדלי מרום בזל, תחנת מגן דוד אדום, ובניין משרדים)
גלריה

הרחוב בסמוך לכיכר בוני העיר
מגדל המגורים "מרום בזל"
כיכר בוני העיר
כיכר בוני העיר
בית רונית רפאל בכיכר בוני העיר
מבני מגורים ועסקים לאורך כיכר בוני העיר
אזכור לקונגרס בזל בכניסה לחניון בזל
אימרתו של הרצל בכניסה לחניון בזל
לוחית זיכרון של ההגנה ברחוב בזל
לוחית זיכרון של האצ"ל ברחוב בזל
הערות שוליים

↑  הבניין נהרס
↑   ערך מילוני בנושא צפוני,  בוויקימילון
↑  מפת תל אביב, בהוצאת מחלקת המדידות 1949, עם סימון 'שוק בזל' (מס' 14 במפתח), באתר הספרייה הלאומית, אוסף המפות ע"ש ערן לאור
| --- | --- |
בקרת זהויות :  NLI: 987011345044705171
ש. אנ-סקי

| --- | --- |

 לידה:  15 באוקטובר 1863 (יוליאני) צ'אשניקי, גוברמנטת ויטבסק, האימפריה הרוסית 
 פטירה:  8 בנובמבר 1920 (בגיל 57) ורשה, הרפובליקה הפולנית השנייה 
 מדינה:  האימפריה הרוסית, פולין 
 לאום:  יהודים 
 מקום קבורה:  בית הקברות היהודי בוורשה 
 שם עט:  С. Ан-ский, Solomon An-Ski, Shlomo Ansky, S. Ansky, Semen An-skij, Solomon Ansky, Semen An-s‘ki 
 שפות היצירה:  רוסית, פולנית, יידיש, עברית 
 יצירות בולטות:  הדיבוק 
 
ש. אנ-סקי
חוג הסופרים היהודים באודסה (1916). מימין לשמאל: שמעון פרוג, חיים נחמן ביאליק, מנדלי מוכר ספרים, ש. אנ-סקי ויהושע חנא רבניצקי
קברו של ש. אנ-סקי, מעשה ידיו של הפסל הנודע אברהם אוסצ'גה: "מאוזוליאום שלושת הסופרים" בבית העלמין היהודי בוורשה (יחד עם י"ל פרץ ויעקב דינזון)
עיבוד לאנגלית של סיפורי ש. אנ-סקי
ש. אנ-סקי (בכתב רוסי: С. А́н-ский;‏ 1863, צ'שניק, מחוז ויטבסק, האימפריה הרוסית (רוסיה הלבנה) – 8 בנובמבר 1920, אוטבוצק, פולין) הוא כינויו הספרותי של שלמה זיינביל (זינוול) רפופורט (ברוסית: Семён Акимович (Шлойме Зейнвил) Рапопорт), שהיה סופר, משורר ומחזאי ביידיש וברוסית, מחבר המחזה הנודע "הדיבוק" ("בין שני עולמות"), פולקלוריסט יהודי וסוציאליסט פעיל.
תולדות חייו ויצירתו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שלמה זנוויל הכהן רפופורט נולד בצ'שניק שבמחוז ויטבסק של האימפריה הרוסית. הוא גדל במשפחה חסידית והוריו, חנה ואהרן, הבטיחו שיזכה לחינוך דתי ועברי מסורתי. בנעוריו נטש את הדת, למד לימודי חול וקרא את ספרות זמנו של הסופרים הרוסים הגדולים. בבואו להחליף את שם משפחתו בחר בשם משפחה שיתבסס על שמה אמו, חנה (אנה). בתחילה ביקש לבחור ב"אננסקי", אך הואיל ובסנקט פטרבורג כבר פעל עיתונאי יהודי בעל שם דומה, אנינסקי, בחר במקום זאת בשם אנ-סקי.
אנ-סקי הצטרף לתנועה הסוציאליסטית והיה בה פעיל ומארגן. כדי להתפרנס וכן כדי להכיר מקרוב את חייהם של המוני העובדים ברוסיה, אנ-סקי עבד במלאכות שונות, בין היתר כנפח וככורך ספרים. סיפוריו הראשונים נכתבו ברוסית, ונושאיהם היו מחיי יהודי רוסיה.
בשנת 1894 יצא לפריז, בה שהה עד שנת 1900. שימש כמזכירו של הפילוסוף-המהפכן הרוסי פיוטר לאברוב. בשנת 1905 חזר לרוסיה, נטש את כתיבתו הרוסית והחל לכתוב ביידיש. פרסם שירים ופזמונים, ובהם גם המנונה של תנועת "הבונד", "די שבֿועה" ("השבועה"; ”ברידער און שוועסטער פֿון אַרבעט און נויט...”). כמה ממחזותיו תורגמו לעברית, ובהם "הדיבוק" – במקור "בין שני עולמות" – שתורגם בידי חיים נחמן ביאליק.
בשנות מלחמת העולם הראשונה התמסר אנ-סקי לסיוע והצלה של קהילות יהודיות שנפגעו ונהרסו במלחמה. הוא היה מחלוצי המאספים והמלקטים של סיפורי העם, הניגונים והשירים היהודיים ברוסיה, ובשנים 1912–1914 עמד בראש משלחת מחקר במימון הברון גינצבורג יחד עם המלחין יואל אנגל. חברי המשלחת היו תלמידי "האקדמיה היהודית" בפטרבורג, בהם שמואל שרירא, מגלה אגדת "הדיבוק" ועוזרו הקרוב של אנ-סקי (ע"פ יומנו של שרירא), שלמה יודובין, אברהם רכטמן, יצחק גור אריה ועוד. רבים מסיפוריו ושיריו של אנ-סקי מבוססים על סיפורי העם, שירי הילדים, האגדות העממיות ומעשי הנפלאות של חסידים שליקטה המשלחת.
בשנת 1918 נמלט ש. אנ-סקי מרוסיה ומהמהפכה, עבר לווילנה, ומשם המשיך לפולין, לוורשה, שבה שהה עד מותו בשנת 1920.
אנ-סקי נפטר בכ"ז בחשוון ה'תרפ"א, 8 בנובמבר 1920 ונקבר בוורשה.
בשנת פטירתו יצאה מהדורה מפוארת ביידיש של כל כתביו, שמנתה 15 כרכים. אנ-סקי פרסם כ-25 כרכי סיפורים, שירים ומחזות ביידיש וברוסית. לעברית תורגמו עד היום רק מקצת מיצירותיו.
כתביו

הצחוק: מאגדות הבעש"ט (תרגם: יעקב רבינוביץ), אודסה: דפוס מוריה, תרע"ז-1917.
בין שני עולמות (הדיבוק): אגדה דרמטית בארבע מערכות (תרגם: ח"נ ביאליק, 1922, הוצאה מחודשת : הוצאת אור-עם, תל אביב, 1983).
חורבן היהודים בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט-1929.
אמתחת הקמח: אגדת עם (תרגם: אברהם שלונסקי), תל אביב: אמנות, 1930.
מכתבים אל רוזה מונוסזון, תל אביב, תשכ"ד. (נדפס ב"העבר", ט"ז (תשכ"ט-1969), עמ' 229-205.)
כל כתבי / ש' אנ-סקי (שלמה זנוויל רפופורט), בעריכת ש"ל ציטרון, וילנה–ורשה–ניו יורק, תרפ"א-1921.
The enemy at his pleasure: a journey through the Jewish Pale of Settlement during World War I / S. Ansky; edited and translated by Joachim Neugroschel, New York: H. Holt, 2003.
לקריאה נוספת

רבקה גונן (עורכת), בחזרה לעיירה: אנ-סקי והמשלחת האתנוגרפית היהודית, 1912–1914: מאוספי המוזיאון הממלכתי לאתנוגרפיה בסנקט פטרסבורג ירושלים: מוזיאון ישראל, 1994.
חיים גראדה, "אנ-סקי, המשכיל, המהפכן ובעל-התשובה", הדאר, נ"א, (תשל"ב-1972), עמ' 615–616.
דורית ירושלמי ושמעון לוי (עורכים), אל נא תגרשוני: עיונים חדשים בהדיבוק, [תל אביב]: ספרא, 2009.
דב נוי, "מקומו של ש. אנ-סקי בפולקלוריסטיקה היהודית", מחקרי ירושלים בפולקלור יהודי, ב, (תשמ"ב-1982), עמ' 94–107.
חיים שורצבאום, "היסודות הפולקלוריים ביצירת אנ-סקי", שנתון (מוזיאון הארץ) 14 (1972), עמ' 143–144.
Eugene M. Avrutin et al. (ed.), Photographing the Jewish Nation: Pictures from S. An-sky's Ethnographic Expeditions, Tauber Institute for the Study of European Jewry. Waltham, Mass.: Brandeis, 2009.
Mariëlla P. Beukers & Renée Waale, Tracing An-sky: Jewish collections from the State Ethnographic Museum in St. Petersburg, Zwolle / Amsterdam: Waanders / Joods Historisch Museum, 1992.
רחל אליאור, יורם בילו, יאיר זקוביץ ואביגדור שנאן, כחלום יעוף וכדיבוק יאחז: על חלומות ודיבוקים בישראל ובעמים, ירושלים: מאגנס תשע"ג, עמ'344 --376 מוקדשים לאנ-סקי
הערות שוליים

↑  Chashniki, Belarus, באתר Jewish Gen (באנגלית)
↑  ביצוע ומילים באוניברסיטת סטנפורד.
↑  המשלחת האתנוגרפית היהודית, באתר Jewish Heritage Online Magazine (באנגלית)
↑  דוד תדהר (עורך), "שמואל שרירא (שריר)", באנציקלופדיה לחלוצי הישוב ובוניו, כרך ב (1947), עמ' 1034
↑  לספר הסרוק באתר הספריה הלאומית לחצו כאן
| --- | --- |
בקרת זהויות :  NLI: 987007257621205171  PLWABN: 9810580385805606  BIBSYS: 94000614  BNC: 000291740  BNE: XX1194038  BnF: cb12174957g (data)  BPN: 36153091  CANTIC: a10373226  CiNii: DA05082716  GND: 118503308  ISNI: 0000 0004 5501 6675  LCCN: n85230050  LNB: 000106312  NDL: 001217324  NKC: jx20071130001  NLA: 35650323  NTA: 072196254  RERO: 02-A000008065  SELIBR: 35567  SNAC: w6c26whp  SUDOC: 030306426  Trove: 1027066  VcBA: 495/251547  VIAF: 36959656   WorldCat (עם VIAF): 36959656
שאהד 278

| --- | --- |

 מאפיינים כלליים
 סוג:  מסוק קרב
 ארץ ייצור:  איראן איראן
 יצרן:  HESA
 משתמש ראשי:  משמרות המהפכה האסלאמית  צבא איראן
 
שאהד 278 הוא מסוק שירות קל מתוצרת HESA האיראנית.
מרכז המחקר של תעשיות התעופה שאהד באיראן תכנן לייצר מספר גרסאות של השאהד, לפי כמה מקורות. הפלטפורמה הראשונה הייתה השאהד 278 (Oh-78), שתוארה כמסוק סיור קל, חמוש בנשק ובחיישנים. טיסות ניסוי של השאהד 278 החלו בשנת 2005.
עיצוב

שאהד-278 המרוכב הוא מסוק קל יחסית עם 682 ק"ג משקל ריק. זה ארבעה מושבים; מיועד לשימוש צבאי/אזרחי כפול, אם כי תוכנן בעיקר כדי לעמוד בדרישות הצבאיות. הוא תוכנן כולו באיראן, לדברי היצרן, אם כי חלק מהמקורות מדווחים על שימוש בשלדת אוויר מתוצרת מקומית ורכיבים דינמיים של בל 206 JetRanger. למרות שתוכנן על ידי משמרות המהפכה, מסוק זה מתוכנן להיות מיוצר על ידי HESA.
לשאהד 278 סבולת טיסה של ארבע שעות וניתן לצייד דגמים חדשים יותר בתצוגות MFD. הדגמים החדשים יותר הם באורך 11.82 מ', רוחב 1.92 מ' וגובה של 2.98 מ'. משקל הגוף גדל ל-750 ק"ג. משקל המראה מקסימלי הוא 1,450 ק"ג, והספק המנוע המרבי הוא 420hp. הווריאציה OH-78 של שאהד 278 חמושה ברקטות 70 מ"מ עם טווח של 0.5–5 ק"מ. תותח 12.7 מ"מ מותקן מתחת לאף. המסוק מצויד במערכת ראיית לילה ויום וניתן להוסיף מערכת רישום נתונים כאופציה. גוף ה-OH-78 מחוזק וצורת הגוף שונה במקצת מהגרסאות האחרות.
הערות שוליים

↑  Herut news, web.archive.org, ‏9 בפברואר 2008
↑  "Home". acig.org.
↑  "Details of Iranian Shahed-278 helicopter". MehrNews. Tehran. 2012-12-28. אורכב מ-המקור ב-2013-01-02. נבדק ב-2012-09-11.
שאיונמטי

| --- | --- |
סמל שאיונמטיסמל שאיונמטי

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת פוטנוק
 שטח:  7.39 קמ"ר
 אוכלוסייה:  ‏
  ‑ בכפר:  411 (1 בינואר 2024)
 קואורדינטות:  48°16′10″N 20°22′47″E﻿ / ﻿48.269380555556°N 20.3797°E﻿ / 48.269380555556; 20.3797 
 אזור זמן:  UTC +1
 http://sajonemeti.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שאיונמטי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שאיונמטי  he tabBackground:;tabBorder:#aaa;defaultTab:0;
 
שאיונמטי (בהונגרית: Sajónémeti) הוא כפר במחוז בורשוד-אבאוי-זמפלן שבצפון־מזרח הונגריה. כמו יישובים רבים באירופה, גם אוכלוסיית שאיונמטי קטנה משמעותית בשנים האחרונות, מ־666 תושבים בשנת 1990 עד 442 תושבים בשנת 2020 (ירידה של כ־33%).
יהודי שאיונמטי

בשאיונמטי חיו מעט יהודים, ובמקום קיים בית קברות יהודי. תושבים יהודיים מהכפר נרצחו בשואה ומונצחים באנדרטה באוזד.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 18 |  |
| 1880 | 18 | 601 |
| 1910 | 7 |  |
| 1920 | 6 |  |
| 1930 | 4 |  |
| 1941 | 4 | 769 |
רשומותיו של שליח הלשכה החשאית

| --- | --- |

 סוגה:  סרט הרפתקאות, סרט מבוסס יצירה ספרותית, סרט סייפים נועזים, סרט קומדיה, סרט היסטורי, סרט בלשים 
 יוצרים:  אולג ריאסקוב
 כותבים:  אולג ריאסקוב 
 בימוי:  אולג ריאסקוב 
 שחקנים:  פיוטר קראסילוב סרגיי צ'ונישווילי אנה סנאטקינה אנדריי ריקלין אלכסנדר טרשקו מיכאיל פוליציימאקו איליה סוקולובסקי
 ארץ מקור:  רוסיה 
 שפות:  רוסית צרפתית אנגלית
 מספר עונות:  2
 מספר פרקים:  16
 הפקה
 מפיק:  אולג ריאסקוב ניקולאי סורוב
 חברת הפקה:  BFT Movie
 הפצה:  סנטרל פרטנרשיפ 
 אתר צילומים:  מחוז מוסקבה, קרונשטאדט
 צלמים:  אנטון קוסטורמין
 מוזיקה:  אדגר ארנס
 אורך פרק:  45 דקות
 שידור
 רשת שידור:  הערוץ הראשון
 קישורים חיצוניים
 zapiski-expeditora.ru
 דף התוכנית ב-IMDb
 
"רשימותיו של שליח הלשכה החשאית" (ברוסית: Записки экспедитора Тайной канцелярии) הוא שמה של סדרת טלוויזיה רוסית משנת 2011 מז'אנר ההרפתקאות. הסדרה הופקה, בוימה ונכתבה על ידי אולג ריאסקוב, על בסיס רומן שהוא עצמו כתב. הסדרה כללה שתי עונות בנות 8 פרקים כל אחת. הסדרה שודרה לראשונה בערוץ 1 הרוסי.
האירועים נפרשים על רקע העימות בין הנסיך אלכסנדר מנשיקוב, בתקופת שלטונם של יקטרינה הראשונה ופיוטר השני, לבין ראש הלשכה החשאית, הרוזן אנדריי אושקוב.
תקציר עלילת הסדרה

עלילת הסדרה מתמקדת בהרפתקאותיהם של סוכני הלשכה החשאית הרוסית, בתקופת המאה ה-18. איוואן סאמויילוב הוא סרג'נט בגדוד הדרגונים של צבא האימפריה הרוסית שנשלח לשרת בלשכה החשאית, גוף הבילוש הפוליטי של הקיסרות. אליו מצטרף בהמשך סמיון פלאחוב, שלמען הצלת אהובתו יוצא למשלחת ימית בהוראת ראש הלשכה החשאית, אנדריי אושאקוב. במסעו בים הוא פוגש את הרופא האנגלי בן אנדרסון מזכיר השגרירות האנגלית הנרי אנורוויל שמצא את עצמו בכלא בלונדון ונשלח אל העולם החדש. הוא נאלץ להיאבק בשודדי ים, נופל לשבי האינדיאנים, להינצל מלהישלח לעבדות ואף מוצא אוצר.
בסדרה כמה קווי עלילה, המאחדים דמויות שונות והאירועים מתרחשים בכמה מקומות: בלונדון, ביבשת אמריקה, ברוסיה ובעיר פריפורט. בעונה השנייה מסופר אודות קצין ימי הנשלח על ידי פיוטר הגדול אל מדגסקר.
צוות השחקנים

סרגיי צ'ונישווילי – אנדריי אושאקוב, ראש הלשכה החשאית
אנה סנאטקינה – אנסטסיה וורונצובה
פיוטר קראסילוב – סמיון פלאחוב
איליה סוקולובסקי – איוואן סאמוילוב
מיכאיל פוליציימאקו – הנרי אנורוויל
אנדריי ריקלין – הנסיך מנשיקוב / בן אנדרסן
אלכסנדר טרשקו – ג'ו באקט, קפטן שודדי הים
דריה מלניקובה – פיוקלה
יקטרינה יודינה – אן בוני
יוליה שיפרשטיין – גלאשה, זונה
סרגיי סרוב – הרוזן בלוזיורוב
ואסילי סאווינוב – יוהאן גרמן לסטוק
יבגני רדקו – לה שאנייה
אנה נוסאטובה – מארי
אנדריי בולסונוב – השגריר הצרפתי
אולג לאושין – תמהוני
אנדריי צ'ובצ'נקו – וולקוב
יקטרינה רדניקובה – מריה קרלובנה
בוריס קמורזין – הרוזן פירסאנוב
מרינה מוגילבסקאיה – הרוזנת פירסאנובה
אנה סטרשנבאום – קייט
ליודמילה גמורליאק – יקטרינה הראשונה
פרקי הסדרה

עונה ראשונה (2010)
המשמר
מצב מיוחד
שחרור
מעשה ההרעלה
החיה
הצוואה החסרה
אמן האשליות
שודדי הים
עונה שנייה (2011)
המשלחת
ארץ זרה
פיתיון
גאולה
נקמה
ציד
בית
בצל הכס
הפקה > צילומים

פיתוח הסדרה החל כבר בשנת 2009 הצילומים נערכו בשטחי אחוזת קוסקובו ובכפר פודיאצ'בו שבפרברי מוסקבה, באחוזה מתקופת המאה ה-18. כל הסצנות הימיות נערכו בקרונשטאדט ובסביבתה.
שיווק

הסדרה נמכרה לשידור במדינות זרות תחת השמות הבאים:
גרמנית: Pakt des Bösen — Der Agent des Zaren
גרמנית: Pakt des Bösen 2 — Die Rückkehr
אנגלית: The secret service agent’s memories
Memoirs of a Secret Agent (אירופה)
Нотатки експедитора Таємної канцелярії (אוקראינה)
ยอดสายลับประจัญบาน ปี (תאילנד)
Pastabos transportavimo Secret kanceliarijos (ליטא)
הערות שוליים

↑  Лариса Романовская. Следствие ведет дворянин // Культура. — 2012. — № 20 (8 июня).
↑  Татьяна Кондратьева Хороший человек из Тайной канцелярии // Газета «Комсомольская правда», 4.6.2012
1 2  Илья Соколовский раскроет тайны дворцовых переворотов // Вокруг ТВ, 7.6.2012
↑  Экспедиция в Петровы времена. Олег Рясков: «Стреляли мы вживую!» // Газета «Московский комсомолец», 7.6.2012
↑  У Красилова и Снаткиной роман на бегу // 7 дней, 18.10.2010
↑  Путешествие по Подмосковью: древние монастыри, опасные подземелья и места киносъёмок, Сайт Правительства Московской области
↑  Как выглядит заброшенный киногород в Подмосковье // Собеседник, 18.01.2014
↑  О проекте «Записки экспедитора Тайной канцелярии» // russia.tv
↑  «Сериал Записки экспедитора Тайной канцелярии» // Вокруг ТВ
↑  German
↑  German
↑  (USA), ראו גם כאן
התפאורה עבור הצילומים. העיר Piligrim Porto שנבנתה סמוך לאחוזת סרדניקובו שבמחוז מוסקבה.
ש"ס ונציה

דף ממסכת זבחים מש"ס ונציה
ש"ס ונציה הוא המהדורה המלאה הראשונה של התלמוד הבבלי, שנדפסה בוונציה על ידי דניאל בומברג בשנים ה'ר"פ–ה'רפ"ג (1520–1523). בנוסף למשנה ולגמרא, כלולים במהדורה זו פירוש רש"י ותוספות. במהדורה זו גם נקבעה חלוקת התלמוד לדפים המשמשת עד היום. המהדורה נחשבת לנקייה יחסית משיבושי הצנזורה על ספרים עבריים.
המהדורה

עד להמצאת הדפוס באמצע המאה ה-15 נפוץ התלמוד בכתבי יד בלבד. ההדפסה החלקית הראשונה של התלמוד הודפסה בספרד בשנת 1482 ה'רמ"ב עם פירוש רש"י ובלי תוספות, אך בשל רדיפות האינקוויזיציה הספרדית ושריפת התלמוד באיטליה נותרו ממנה רק שרידים. בשנת ה'רמ"ד החלו האחים היהודים יהושע וגרשום שונצינו להדפיס באיטליה חלק ממסכתות התלמוד.
ארבעים שנה מאוחר יותר, בשנים ר"פ-רפ"ג, 1520 - 1523 הוציא לראשונה דניאל בומברג, ברישיון האפיפיור לאו העשירי, מהדורה מלאה של התלמוד הבבלי. בומברג היה מדפיס נוצרי שלא ידע עברית, אשר הקיף עצמו ביהודים מומרים ומלומדים שסייעו לו בהגהה ובהכנה לדפוס.